Diari Oficial de la Generalitat Valenciana


Sumari del DOGV 3218, del 06-04-1998 (1998/2168)

RESOLUCIÓ de 6 de març de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Singular entre la Conselleria de Cultura, Educació i Ciència, de la Generalitat Valenciana, i la Universitat Internacional Menéndez Pelayo.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3218

Data del DOGV
:   06-04-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/2168


Data del document
:   06-03-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 6 de març de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Singular entre la Conselleria de Cultura, Educació i Ciència, de la Generalitat Valenciana, i la Universitat Internacional Menéndez Pelayo. [1998/Q2168]
  
Una vegada subscrit, després de la tramitació prèvia reglamentària, entre la Conselleria de Cultura, Educació i Ciència, de la Generalitat Valenciana, i la Universitat Internacional Menéndez Pelayo, el dia 5 de novembre de 1997, un Conveni Singular, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0133/98, i que figura com a annex d'aquesta resolució.
  
València, 6 de març de 1998.- La subsecretaria del Secretariat del Govern i Relacions amb les Corts: Catalina Escuin Palop.
  
Conveni Singular entre la Conselleria de Cultura, Educació i Ciència, de la Generalitat Valenciana, i la Universitat Internacional Menéndez Pelayo
  
València, 5 de novembre de 1997
  
Reunits:
  
D'una banda, el conseller de Cultura, Educació i Ciència, el senyor Francisco Camps Ortiz, autoritzat per a la firma d'aquest Conveni per acord del Govern Valencià, de data 4 de novembre de 1997.
  
I, d'altra, el rector de la Universitat Internacional Menéndez Pelayo, el senyor José Luis García Delgado, fent ús de les atribucions del seu càrrec,
  
Exposen:
  
Que cal rendibilitzar els recursos, coordinar els esforços i ampliar les línies de cooperació existents per a dur a terme activitats de formació permanent del professorat que responguen a les necessitats del sistema educatiu i, alhora, a criteris de qualitat que redunden en benefici de la seua tasca docent, i per les facultats que li atorga el Conveni de Cooperació subscrit entre la Conselleria de Cultura, Educació i Ciència, de la Generalitat Valenciana, i la Universitat Internacional Menéndez Pelayo el 29 d'agost de 1997,
  
Convenen:
  
Primer
  
Organitzar els cinc curs que figuren a continuació, destinats a la formació permanent del professorat que presta els seus servicis en centres docents no universitaris de la Comunitat Valenciana:
  
1. L'Educació en Valors: la Vida Moral i la Reflexió Ètica ( mòdul I ). La direcció d'aquest curs va a càrrec de la professora la senyora Adela Cortina. El curs es realitzarà des d'octubre de 1997 amb una duració de 100 hores.
  
2. Cinema i Educació. La direcció del curs anirà a càrrec del senyor Enric Fuster Cancio. El curs es realitzarà abans del 31 de desembre de 1997 amb una duració de 30 hores.
  
3. Escola de Creació Literaria: Taller de Narrativa. La direcció del curs va a càrrec del professor el senyor Eduardo Alonso, el curs es realitzarà abans del 31 de desembre de 1997 amb una duració de 30 hores.
  
4. Els Processos Motivacionals i la seua Aplicació al Món de l'Esport. La direcció del curs va a càrrec de la senyora Isabel Balaguer. El curs es realitzarà abans del 31 de desembre de 1997 amb una duració de 20 hores.
  
5. Educació per a la Salut en el Món Adolescent. La direcció del curs anirà a càrrec del senyor Julio Cortijo Gimeno. El curs es realitzarà abans del 31 de desembre de 1997 amb una duració de 30 hores.
  
Segon
  
La Universitat Internacional Menéndez Pelayo es responsabilitza de la programació, el control i el desplegament dels cursos abans esmentats, així com de la dotació dels recurs humans i materials que es puguen disposar per al seu desplegament.
  
La Universitat Internacional Menéndez Pelayo es compromet a posar a disposició de la Conselleria de Cultura, Educació i Ciència, dues matrícules gratuïtes per curs.
  
Tercer
  
La Conselleria de Cultura, Educació i Ciència lliurarà a la Universitat Internacional Menéndez Pelayo, per a la realització dels cursos, la quantitat de 5.900.000 pessetes, a càrrec de la línia pressupostària 404, del programa 421.30, de l'exercici pressupostari de la Generalitat Valenciana per a 1997, desglossades de la manera següent:
  
- L'Educació en Valors: la Vida Moral i la Reflexió Ètica (mòdul I): 200.000 pessetes.
  
- Cinema i Educació: 1.700.000 pessetes.
  
- Escola de Creació Literària: Taller de Narrativa: 800.000 pessetes.
  
- Els Processos Motivacionals i la seua Aplicació al Món de l'Esport:1.500.000 pessetes.
  
- Educació per a la Salut en el Món Adolescent: 1.700.000 pessetes.
  
Quart
  
El 40% del pressupost es lliurarà a la firma d'aquest Conveni.
  
El 60% restant quan finalitzen els cursos.
  
Aquestes quantitats permetran, per a cada curs, el finançament de les despeses derivades de la seua realització, com per exemple: honoraris, allotjament, desplaçaments, restauració, direcció del curs, serveis reprogràfics i adquisició de material bibliogràfic o similars.
  
Per al reconeixement de les obligacions de pagament, la Universitat Internacional Menéndez Pelayo haurà de presentar de cadascun dels cursos, les minutes i factures que acrediten la realització material de les despeses efectuades. Aquests justificants, que constituiran la memòria econòmica, hauran de pressentar-se al Servei de Formació del Professorat de la Direcció Gerneral d'Ordenació i Innovació Educativa i Política Lingüística abans del 15 de desembre de 1997.
  
La justificació documental davant de la Conselleria de Cultura, Educació i Ciència de la part acadèmica es farà mitjançant la presentació de la memòria acadèmica corresponent al desplegament particularitzat de cada acció formativa.
  
Cinqué
  
Els ingressos es realitzaran al compte corrent número 7777589581, obert a nom de la Universitat Internacional Menéndez Pelayo, Secció d'Organismes Autònoms, a l'oficina principal (codi d'agència 0001) del Banc d'Espanya (codi de banc 9000), al carrer d'Alcalá, número 50, de Madrid.
  
La Conselleria de Cultura, Educació i Ciència, mitjançant un nou Conveni l'any 1998, fixarà la quantitat necessària per a sufragar les despeses del curs L'Educació en Valors: la Vida Moral i la Reflexió Ètica (mòdul II ).
  
Sisé
  
La duració d'aquest conveni s'estén des de la data de la firma fins el 31 de desembre de 1997.
  
Les parts firmants podran denunciar o modificar aquest conveni en qualsevol moment de mutu acord. Si per causes imputables a la Universitat Internacional Menéndez Pelayo no es realitzaren algunes de les activitats encomanades, el Conveni quedaria automàticament rescindit i la Conselleria de Cultura, Educació i Ciència tindrà dret a percebre la quantitat pagada a compte, d'acord amb el que disposa l'article 47.9.c del Text Refós de la Llei d'Hisenda Pública de la Generalitat Valènciana de 26 de juny de 1991. Així mateix, si la Conselleria de Cultura, Educació i Ciència pretenguera unilateralment donar per acabats els mòduls abans de la seua finalització, haurà de pagar a la Universitat Internacional Menéndez Pelayo l'import pendent de pagament de les activitats efectivament realitzades, prèvia justificació, en un termini no superior a un mes.
  
Seté
  
La Conselleria de Cultura, Educació i Ciència i la Universitat Internacional Menéndez Pelayo es comprometran a resoldre amistosament qualsevol desacord que puga sorgir en el desplegament d'aquest Conveni. Les qüestions litigioses que puguen sorgir a l'hora d'interpretar-lo i complir-lo seran de coneixement i competència de l'ordre jurisdiccional contenciós administratiu.
  
I en prova de conformitat amb el que s'ha dit anteriorment, firmen aquest document en tres exemplars al lloc i amb la data que figura a l'encapçalament.
  
El conseller de Cultura, Educació i Ciència: Francisco Camps Ortiz.